open-index/open-wikipedia-markdown huggingface dataset:
Museu del Hermitage

El **Muséu del Hermitage** (en russu: Эрмитаж, *Ermitazh*, proveñenti del francés *ermitage*, «ermita», «refugiu del ermitañu») de San Petersburgu, Rússia, es una delas mayoris pinacotecas i muséus de antigüeais del mundu. La coleción del muséu ocupa un complexu formau por seis edificius assitiaus ala orilla del riu Nevá, siendu el más emportanti destus el Palaciu d'Inviernu, residéncia oficial delos antigus zaris. El restu del complexu arquitetónicu lo forman cincu eificius, entri los qualis s’allentan el Palaciu Ménshikov, el Eificiu del Estau Mayol i un recintu p'almacenamientu abiertu. El muséu se formó cola coleción privá qu’iban adquiriendu los zaris duranti abondus sigrus, i no fue ata 1917 quandu fue declaráu Muséu Estatal.

La su coleción, formá por más de tres millonis de piezas, abarca dendi antigüeais romanas i griegas, a quadrus i esculturas dela Uropa Ociental, arti oriental, piezas arqueológicas, arti russu, joyas i armas. La su pinacoteca está considerá una delas más completas del mundu. El muséu es unu delos .

## Diretoris del Hermitage

## Véase tamién
* Gatos del Hermitage, sobre los felinos que ahuyentan las ratas, dendi el sigru XVIII.

## Referencias

## Atijus esternus

* Sitio web oficial del Museo del Hermitage
* Hermitage Ámsterdam
* La película ''Russian Ark'' en Internet Movie Database
* Visita virtual al museo en Google Art Project
* Video: "No Comment - Hermitage Museum", en YouTube
Lübeck

**Lübeck** () —n'español también **Lubeca**—, oficialmenti **Ciá hanseática de Lübeck** (), es la sigunda ciá más puebrá del estau federau de Schleswig-Holstein, nel norti de Alemaña, endispués de Kiel. El cascu medieval dela ciá fue declarau Patrimoñu dela Umanidá pola Unesco en 1987, destacandu las construcionis de ladrillu n'estilu góticu bálticu, comu la Puerta de Holsten.

La ciá está dividía en dezi municipius i 35 destritus. El municipiu del Centru (*Innenstadt*) está assitiau nuna isla fluvial rodeá polus ríus Trave i Wakenitz. El municipiu de Travemünde, a diecisieti quilómetrus del centru, está alas orillas del mari Bálticu i es un popular balneariu i puertu ena desembocaura del ríu Trave.

Amburgu s’alluga a unus  al suroesti i Kiel, la capital de Schleswig-Holstein, a  al noroesti. L'autopista Autobahn 1 coneuta a Lübeck con Hamburgu i Dinamarca.

Lübeck fue duranti varios sigrus la "capital" dela Liga Hanseática i fue conocía comu la "Reina dela Hansa". Ogañu se la llama también "La ciá de las sieti torris" (*Stadt der Sieben Türme*) i la "Puerta cara al norti" (*Tor zum Norden*).
## Estória
La ciá hue hundá nel sigru XII. Nel mevieu hue la capital dela Liga Hanseática i ata el sigru XVI unu delus pressonalis más emportantis d’Uropa. I ogañu nel comérciu marítimu alemán, sobretó colus paísis nortizus, Lübeck tiini una gran emportáncia. A pesal dela destrución del Sigunda Guerra Mundial la ciá vieya (edificius delus sigrus XV - XVI, monumentus, eigrejis, almacenis de mercancías) se mantuvu en gran parti intacta.

Nel anu 1942 la polícia política Gestapo prendió tres curas católicus i un pastor protestanti dela ciá, hechus incómodus pal réhimen nazi. Los cuatru clérigus, conocius comu Mártiris de Lübeck, huerun ehecutaus unu endispués del otru, ena data de 10 de noviembri 1943.

## Monumentus
El centru estóricu vieju de Lübeck hue incluiu nel anu 1987 ena lista del patrimoñu coltural mundiál dela UNESCO.

## Pressonaliáis

Ernst Curtius (1814 – 1896), estoriador i arqueólogu, espeçialista ena estória de Grécia i Roma antigua;

Heinrich Mann (1871–1950), novelista;

Thomas Mann (1875–1955), escritol, galardonau col Premiu Nobel de Literatura;

Haim Cohen (1911–2002), jurista israelianu, oponenti a la pena de muerti;

Willy Brandt (1913–1992), el cuartu cançeller federal d’Alemaña;

Rose Marie Dähncke (n. 1925), botánica;

Günter Grass (1927–2015), escritol, galardonau col Premiu Nobel;

Björn Engholm (n. 1939), políticu.

## Referencias


## Atijus p'afuera

Lübeck - la ciá de Thomas Mann , 24 de jeneru de 2007, *Revista Magazin*
Clara Jara de Soto

**Clara Jara de Soto** (Murcia, 1750 - 1800) fue una escrebiora española dela segunda metá del sigru XVIII.

## Obra
Juntu María Egual están considerás las únicas novelistas del sigru XVIII.

Dió-si a conocel cuna novela costumbrista intitulá *El instruíu ena corti i aventuras del estremeñu,* que sigui l'estela de Quevedo i Diego de Torres Villarroel, Comienza col encuentru fortuítu dun licenciau cun curiosu pressonagi ena ribera del canal de Manzanaris, Juan Vegas, que acaba de aportar ala capital i apaeci descritu comu un paletu. Siguirá la novela con el relatu dela via del licenciau llena de aventuras picarescas i terminará con el licenciau siendu guía delos barrius de Madrid pal estremeñu. Assin describirá la Plaza Mayor, el Rastro, Huertas, la plaza de la Cebada, la Puerta del Sol, el Paseo del Prado, teatrus, hosterías, mesonis… La narración siguiendu la estética barroca está interrumpía por poémas popularis. Termina la novela en primera pressona esperandu que aia complacíu al lectol. Debió de tenel éssitu ya qu'en el Diariu de Madrid - el 13 de agostu de 1790- hue publicáu un sonetu ena su alabança. Presentó a la censura una continuación, *Las tertulias murcianas i sigunda parti del instruíu ena corti,* peru no logró pasala. Tambien incluía una comedia.

Nel relatu del licenciau solu apaeci una décima improvisá por otru forasteru, nostanti quandu están junttus, improvisan vessus pa ca ocación conos qu'illustran tolo que están contemplandu. Las décimas finalis son una recopilación del desengañu qu'el instruíu ena corti confía al paletu pa qu'la divulguen pa futurus forasterus. La mayoria delas décimas critican el comportamientu sexual delas mugeris. La novela nos amuestra que los valoris moralis del pueblerinu, a pesal dela su simpleça, son mayoris que los dela ciá.

Siguió publicandu poémas en el *Diariu de Madrid* en 1790 i 1799.

## Notas

## Referencias
Sanguijuelas del Guadiana

**Sanguijuelas del Guadiana** es un grupu músical español holmau pol tres jóvenis estremeñus de Casas de Don Pedru, un monicipiu dela comarca de La Siberia, en Baajós..

## Biembrus
* Carlos Canelada Lima — vos, quitarra.
* Juan Grande Flores — tecraus, corus.
* Víctor Arroba Gonzalo — baxu.

## Discugrafía
**Revolá** **(2025)**

**01. Intro (2:25)*

**02. 100 Amapolas (3:11)*

**03. La Brecha (3:19)*

**04. Jaribe (3:48)*

**05. Me Da Igual (2:50)*

**06. Yesca (2:55)*

**07. Siempre + (2:51)*

**08. Quiere Parecer (2:55)*

**09. Septiembre (3:01)*

**10. Llevadme a mi Extremadura (3:45)*

**11. Revolá (3:44)*

**12. Intacto (3:12)*

**13. El Estandarte (3:30)*

**14. Mirando por los míos (3:57)*

**15. Jota Final (1:43)*

## Referéncias


## Atijus p'ahuera
* Página web oficial
* Canal oficial de YouTube
* Cuenta oficial de Instagram
* Cuenta en TikTok
* Vista en Facebook
* Página  de Facebook
* Perfil en SoundCloud
* Entrevista en Rock FM
* Discogs: Sanguijuelas del Guadiana
* MusicBrainz: Sanguijuelas del Guadiana
Bruce W. Wardropper

**Bruce W. Wardropper** (Edimburgu, 2 de hebreru de 1919 - Durham, Carolina del Norti, 6 de eneru de 2004), hispanista escocés naturalizau estadounidensi.

## Biografía
Se educó ena County High School at Braintree en Essex i ena King Edward's School de Birmingham. Estuvu nel Downing College de Cambridge en 1936, i allí hue lector de francés i español. Bachiller en Artis por Cambridge en 1939, obtuvu el grau de Maestru en Artis en 1942.

## Trayeutória
En 1940 el gobiernu británicu li mandó a enseñal francés i español ena Wolmers School de Kingston, Jamaica i allí se casó con Joyce Vaz en 1942. Tras la guerra emigró a los Estaus Uníus i allí tuvu nacencia el su iju, Ian Bruce; se doctoró ena Nuversidá de Pensilvania en 1949. Publicó los sus prencipius trebajus en *Hispanic Review*, i llamó la atención de Miguel Romera-Navarro, qui li ofreció un puestu de *fellow* ena Nuversidá Johns Hopkins. Endispués enseñó ena Ohio State University, onde Joyce Wardropper falleció en 1959. Volvió entoncis a la Nuversidá Johns Hopkins por tres añus, i se casó de nuevu con Nancy Palmer, de Miami, tamién hispanista, en 1960. Se unió a la facultá de la Duke University en 1963 i allí permaneció ata la su jubilación; falleció sendu profesol eméritu dela mesma.

## Sigru d'Oru
Se especializó en literatura española del Sigru d'Oru. Escribió abondus librus i artículus antis de retiral-si en 1989. Entri las sus obras se cuentan *Introducción al teatro religioso del Siglo de Oro: la evolución del auto sacramental: 1500-1648* (Madri: Revista de Occidenti, 1953), *Critical essays on the theatre of Calderón* (New York: University Press, 1965), *Historia de la poesía lírica a lo divino en la cristiandad occidental* (Madri: Revista de Occidenti, 1958) i una edición de *El mágico prodigioso* de Pedro Calderón de la Barca. Tamién supervisó la confección de los volúmenis de la *Historia y crítica de la literatura española* que la editorial Crítica publicó en el postrer cuartu del .

## Referencias
Calderu

Un **calderu** (del latín *caldarium*, bañu calienti) es un recipienti de hundu cóncavu i preferentimenti metálicu, de menol tamañu que la **caldera**, provistu duna o duas assas i gastau pa calental, acarreal i revolver to aquellu que puea contel.
 Es unu delos más antiguus utensilius de cocina gastau pol ser umanu, lo que l’asocia i identifica cotrus recipientis culinarius comu la marmita, el poti grandi, el perol i la olla. Con o sin patas que lu sostengan o en vilu sobre el fuegu baxu del ogal, tamién s’á gastau pa cocinal al airi livri (el calderu de campaña ena intendencia militar i el calderu delos trabajus del campu). Amás, hazi referência al su conteníu: 'un calderu de sopa'.

## Universu lingüísticu del calderu

El masculinu de *caldera* denomina a un recipienti más chicu (formandu parti del grupu iconográficu en que 'el machu es menol que la hembra'). Calderería es el oficiu, taller o barriu ondi se fabrican i caldereru el artesanu o el vendedol desti tipu de cacharros, associau tamién alos ofícius de *cobreru* i *hojalateru* o *latoneru*. Finalmenti, *carderil* se llama al ingeniosu i sencillu soporti que consisti n’un palu con muescas pa colgal el calderu enas cocinas; es un varianti humildi de la llar.

## Referencias
Día delas Lenguas d’Estremaúra

El **Día delas Lenguas d'Estremaúra** es un día endedicau a dal visibilidá, celebral, valoreal i revindical las luengas propias d'Estremaúra. Conta con talleris, mesas reondas, chalras, debatis, desconciertus i está apreparau pol OSCEC i la Junta.

## Estoria
La primel ves que se celebró hue en Sa Martín de Trevellu nel 2018,​ col ojetu de revindical el patrimoñu lengüísticu estremeñu.​ Dendi antoncis, el rehuíju á acorríu destintas localidais comu La Serraílla nel 2019,​ La Cosera nel 2020,​ Valencia d'Alcántara nel 2021, As Ellas pal 2022, Caçris pal 2023, Don Benitu nel 2024​ i Prasencia nel 2025.

El rehuíju hue apuchau primeramenti pol Órganu de Siguimientu i Cordinación de l'Estremeñu i la su Coltura (OSCEC), col sostribu delos ayuntamientus locais i dendi'l 2024, tamién col sostribu dela Junta d'Estremaúra, pa dal visibilidá alas luengas estremeñas, que sonin el estremeñu, A fala del Val de Xálima i el purtugués raianu. El su celebramientu se hazi envera'l celebramientu del Día Uropeu delas Lenguas, que se celebra dendi'l 2001 el día ventisseis de setiembri de ca añu.

## Ojetivus
Esti rehuíju precura de dal cumprimientu ala Costitución Española, que nel su artícalu tres, assenta que: *la riqueza de las distintas modalidades lingüísticas de [[España]] es un patrimonio cultural que será objeto de especial respeto y protección*.​ Assina comu de dal cumprimientu al Estatutu d'Utonomía d'Estremaúra, que nel su artícalu nuevi assenta la proteción delas moalidais lengüísticas propias dela región.​ I tamién pa dal cumprimientu cona Carta Uropea delas Lenguas Regionais i Amenuías.

Las tres luengas estremeñas están reconocías pola UNESCO comu luengas en paragi de destinguición. Se valorea qu'el estremeñu es palrau por al reol de diés mil pessonas, A fala por al reol de seis mil pessonas i el purtugués raianu por al reol de dos mil pessonas.​ Nel 2024 el Conseju d'Uropa recramó alas estitucionis púbricas españolas, la proteción de l'estremeñu, col declaramientu polo menus de *Bien de Interés Cultural* (BIC), de A fala i del purtugués raianu n'Estremaúra.

## Celebramientu
En ca rehuíju ain atividais comu:
* Chalras i mesas reondas pola sitación delas luengas amenuías.
* Talleris de luenga, música i coltura.
* Actus estitucionais cona entriega del Premiu Lenguas d'Estremaúra a pessonas destacás nel defendimientu del patrimoñu lengüísticu.
* Desconciertus i atuacionis musicais enas lenguas d'Estremaúra.

### Premiu Lenguas d'Estremaúra
* 2024 Juan Carlos García Hoyuelos, potetista i difundiol coltural.
* 2025 Carles Mulet Garcia, pola su lavol nel defendimientu delas luengas amenuías.

## Guipal tamién
* Día delas Letras Estremeñas.
* Oscec. Órganu de Siguimientu i Cordinación de l'Estremeñu i la su Coltura.

## Referencias


## Atijus p'ahuera
* Vidiu del VIII Congressu delas Luengas Día delas Luengas estremañas.
* VIII Día delas Lenguas d'Estremaúra Que se celebró el ventissieti de setiembri.
* Día delas Lenguas d'Estremaúra En Prasencia.
* OSCEC Órganu de Siguimientu i Cordinación de l'Estremeñu i la su Coltura.
* Junta de Extremadura Web Juntaex.es.
Angelina Jolie

**Angelina Jolie** (Los Ángeles, 4 de juñu de 1975) es una atrís, diretora, produtora, impresaria i filántropa estaunidensi. Es una delas atricis más destacás de *Hollywood*, i á recebíu varias reconocencias polos sus logrus cinematográficus, entri ellus dos Premius Óscar (unu a mejol atrís de repartu i el premiu umanitariu), tres Globus d'Oru i dos Premius del Sindicatu de Atoris. Dendi 2012 es Enviada Especial del Altu Comisionau delas Nacionis Unías palos Refugiaus.
## Referencias
Wladimir Köppen

**Wladimir Peter Köppen** (Влади́мир Петро́вич Кёппен, Vladímir Petróvich Kioppen); San Petersburgu, 7 d’otubri de 1846-Graz, 22 de juniu de 1940) fue un geógrafu, meteorólogu, climatólogu i botánicu russu d’orihin alemán. Elaboró un sistema de clasificación climática que, con modificacionis, continúa empleándu-si pa agrupal los climas.

## Biografía
Inque los pairis de Köppen éran alemanis, el tuvu nacencia el 25 de setiembri de 1846 en Russia i estudió en Crimea. Duranti la su formación l’atrajo especialmenti el Meiu ambienti, las relacionis con las plantas i el clima en que crecin. Más tardi estudió Geografía enas nuversidais de Heidelberg i Leipzig, a ondi obtuvu el su dotorau en 1870. Entri 1872 i 1873 Köppen fue empleau en Russia del Servíciu Meteorológicu. En 1875 se mudó a Alemaña pa hazel-si cargu del Observatoriu Naval alemán (Deutsche Seewarte) con sé en Hamburgu. Aí fue responsabri dela realización del servíciu de pronósticu meteorológicu del noroesti d’Alemaña i áreas adyacenti. Köppen encetó el estudiu sistemáticu del clima i experimentó con balonis pa obtenel datus delas capas superioris de la atmósfera. En 1884 publicó la primel versión del su mapa de çonas climáticas, en el qual las temperaturas estacionalis fuerun trazadas. Esti trabaju conduju al desenvolvimiento del sistema de clasificación climática alreol de 1900, el qual siguió meyorandu el restu de la su via. La versión completa del sistema se publicó en 1918, i endispués de varias modificacionis la versión final fue espublicá en 1936. Amás de la descripción de varios tipus de climas, tenía conocimientus de paleoclimatología. En 1924 publicó el documentu científicu *Die Klimate der geologischen Vorzeit* (*Los climas del passau geológicu)* junçu coel su iernu Alfred Wegener (famossu científicu alemán pola su teoría de la deriva continental), lo qual diu un soporti fundamental a la teoría de las eras glacialis de Milanković.
Los sus aportis no sol se circunscribierun a la climatología, sinu también a la Paleogeografía.
Hacia la parti madura de la su via, Köppen cooperó con el climatólogu alemán Rudolf Geiger pa producil la obra de cincu volúminis *[[Handbuch der Klimatologie]]* (*Manual de climatología*). Esta nunca se completó, pues Köppen alcanzó solu a publical tres de los volúminis. Endispués de la muerti de Köppen en 1940 Geiger continúu con el trabaju de las modificacionis al sistema de clasificación de climas.

## Referencias

## Bibliografia

Alby, Michael (3002). *Encyclopedia of Weather and Climate*. New York: Facts On File, Inc. ISBN 0-8160-4071-0 (inglés).

## Enlacis externus
* Fabian Würtz: Comparación de la clasificación del clima de Köppen con la clasificación de zonas de vegetación de acuerdo a Whittaker y Holdridge
* Actualización de la carta del mundo de la clasificación climática de Köppen-Geiger 
* Entrada en :de:Große Sowjetische Enzyklopädie|Gran Enciclopedia Soviética 
* Archivu biográficu, Centru Leibniz d’Información pa la Economía
Clasificación climática de Köppen

]]
La **clasificación climática de Köppen-Geiger** fue criá en 1900 pol geógrafu russu, d’orihin alemán, especializau en climatología, Wladimir Köppen, qu’endispués la modifícó en 1918 i la suscribió conjuntamenti con Rudolf Geiger en 1936. Consisti nuna clasificación climática natural mundiál qu’identifica cincu tipus de clima prencipallis, subdividius nun total de treinta crasis cuna serii de letras qu’indican el comportamientu delas temperaturas i precipitacionis que caraterizan ca clima i con ellu el tipu de vegetación dessistenti nellas.

Avalla una tipología climática basá en combinacionis delas medias anualis i mensualis delos valoris termopluviométricus. Estas combinacionis dan lugal a cincu tipus prencipális de clima correspondíus a otrus tantus conhuntus de vegetación: la selva equatorial, la sabana i l'estepa, los bosquis de caducifolias i de coníferas, la tundra i el desiertu. A estos cincu tipus se l’engadin delos que respondin a las particulariais climáticas las çonas de montaña i de alta montaña.

Desti xeitu, los sieti prencipális tipus climáticus, que atendin a valoris las temperaturas i coincidin ena su mayol parti colas grandis çonas climáticas terrestris, se arrepresentan por letras mayúsculas. Aluego, tenendu en quenta la destribución çonal las precipitacionis, á-si una devisión delos grupus anterionis en subgrupus designáus por letras minúsculas. Pol últimu, realiça una caracterización más específica las características térmicas engadiendu una tercel letra, tamién minúscula.

## Referencias
Val-de-Torris

**Val-de-Torris** (*Valdetorres* en castellanu i oficialmenti) es un monecipiu d'Estremaúra, assitiau ena provincia de Badajós, ena comarca de Vegas Altas. Tien una puebración de 1135 abitantis (INE, 2024).
## Referencias
MONTEX

**MONTEX** (Assoçación de Montis Coletivus d'Estremaúra, castellanu: *Asociación de Montes Colectivos de Extremadura*) es una entidá criá nel 2024 qu'arrejunta a montis de propiedá coletiva ena comunidá utónoma d'Estremaúra (España). El su ojetivu es promovel la gestión forestal sostenibli, el afíu delos intressis delos montis coletivus i dotal de vos estitucional a estus coletivus frenti a almenistracionis i políticas ambientalis.

## Estoria
Nel norti d'Estremaúra, proprietarius de 10 montis coletivus s'arrejuntarun pa holmal esta assoçación qu'arrejunta montis de propiedá coletiva. Enas sus primeras decraracionis, la pressienta dela assoçación, Elena González, reçumió el su deseu de destendel l'afiliación al restu Estremaúra i d'apuchal una gestión sostenibli del monti.

## Referencias
Xarilla

**Xarilla** es un monecipiu i localidá española dela provincia de Caçris, ena comunidá utónoma d'Estremaúra.

## Geografía

Integrau ena comarca de Tierras de Granadilla, se assítia a 98 km de Caçris. El términu monicipal, cuna superfici de 28,47 km², está atravessau pola autuvía Ruta dela Prata (A-66) i pola carretera nacional N-630, entri lus pK 447 i 451. La carretera provincial CC-90 uni Xarilla cola autuvía. L’relievi del munícipiu está definíu pola laera ocidental delus Montis de Tras la Sierra, nel estremu ocidental dela sierra de Gredus, i pol valli del ríu Ambróç. Bañan el términu monicipal las gargantas que vienin dela sierra i l’embalsi dela Xarilla. La altitú zagarrea entri lus 1504 m nel coraçón delus Montis de Tras la Sierra, i lus 380 m ena dehesa cercana al ríu Ambróç, el qual nu pasa pol  territoriu.

Lus sus entornus naturalis se caraterizan fondamentalmenti pola pressencia de castañaris, roblaris, ancinalaris, juntu a otras especis que componin el matorral, comu bréçu, aulaga, modroñeras i toju.

## Estoria

A meyaus del sigru XIX, el lugal tenié contabilizá una puebración de 412 abitantis. Apaici escritu nel novenu volumin del *[[Diccionáriu geográficu-estadísticu-estóricu d’España i las sus possessionis d’Ultramar]]* de Pascual Madoz dela siguienti manera:

## Demografía

Xarilla quenta cuna puebración de .

## Economía

La su ativiá económica está fondamentá nel 50 % nel setol primáriu seguiu delus servícius que ocupan el 23 % i una escassa produción endustrial. Cabi destacal sobremanera la ganaería, que constítui la bassi fondamental dela economía del términu.

## Patrimóniu

Ilesia parroquial católica baju la avocación de San Gregóriu Magnu, ena archidiócesis de Méria-Badajós, diócesis de Prasencia, arciprestalgu d’Hervás. Es una obra encetá nel sigru XVI i acontiná con posterióris costrucionis nel sigru XVII. Ena portá princepal dela mesma se ossa la fecha de 1852 añu nel qual se produci la su reedificación.

Se cosservan lus restus d’un chicu templu romanu nel cerru de Piedraslabrás. Es una obra de pranta retangulal i de piedra granítica abondu abundanti ena çona: Namás se cosserva deste templu la cella i nu á na dela naos i pronaus.

## Incendiu

Nel vranu de 2025 encetó en Xarilla el peol incendiu qu'abiu ata ogañu n'Estremaúra. 

## Referencias

## Bibliografía

## Atijus p'ahuera

Assítiu web del Ayuntamientu de Xarilla
Talaveruela

**Talaveruela dela Vera** es un municipiu i localidá española dela provincia de Caçris, ena comuniá autónoma d'Estremaúra. El términu municipal, pertencienti al partíu judizial de Navalmoral dela Mata, tieni una puebración de .

## Geografía

### Idrografía

Endentru del su términu municipal nacin las gargantas de Minchonis, Gualtaminus i Naval, esta urtima ena casquera Peroalba. Nellas puein topal-si bogas, cachus i truchas.

### Orugrafía

L'orografía es abondu abruta. Enceta con chanus i montis, compuestus de fincas d'olivaris i higueras, güertus i arroyus i bosquis de pinalis enas lomas cercanas al ríu Tiétar. Quandu se aporta a pie dela línea de sierra de Gredus, ondi s'alcuentra assitiau esti puebru, aparici una orografía abruta, con formacionis de robri albal. Entri los picus mas destacaus, alcuentran Majalbierçu con 1200 m i un refugiu d'urtima constrúción pa senderistas. La portilla del diablu, çerru delas porrillas i çerru delas porras. Siguiendu el ascensu está l'empiná cuesta dela "labrança". Pa acabal ena gran moli rocosa "Corti del Canchu" de 2274 m lindandu con Ábila. Esta moli es abondu peligrosa n'iviernu polas fuertis nevás dela cumbri. Abundan las cabras montesis ena çona.

## Estoria

Ala caía del Antiguu Régimin la localidá se costituyó en municipiu costitucional, altoncis conocíu comu *Talaveruela*, ena región d'Estremaúra que dendi 1834 queó integrau nel partíu judizial de Harandilla. Nel censu de 1842 contaba con 160hogaris i 876vezinus. Hacia mediaus del sigru XIX, el lugál tenía contabiliçás unas 160casas. La localidá aparici descrita nel decimocuartu volúmin del *[[Dizionariu geugráficu-estadísticu-estoricu d'España i las sus possissionis d'Urtramar]]* de Pascual Madoz dela siguienti manera:

N'1985 cambió el su nombri de *Talaveruela* pol el de *Talaveruela dela Vera*.

## Demografía

Talaveruela dela Vera cunta cuna puebración de .

## Economía

La puebración se basa prezipalmenti ena agricultura i constrúción. El tabacu, el olival, i los igus son la basi económica desta puebración i, en menol midía, la ganadería ala que entavía se dedican angunus pastoris qu'esplotan cabras i vaquerías.

## Patrimoñu

La localidá quenta cuna ilesia parroquial católica baxu l'advocación de san Andrés, ena archidiócesis de Mérida-Badahó, diócesis de Prasencia, arziprestalgu de Harahís dela Vera.

## Referencias

## Bibliografía

Dizionariu geugráficu-estadísticu-estoricu d'España i las sus possissionis d'Urtramar|volúmin=XIV|ubicación=Madri|añu=1849|nombri=Pascual|apellíu=Madoz|enlaceautor=Pascual Madoz|url=https://bibliotecadigital.jcyl.es/es/catalogo_imagenes/grupo.do?path=10059980&presentacion=pagina&posicion=637|wikidata=Q115624375
El Cerezu

**El Cerezu** (En castillanu *Cerezo*)es un monecipiu español, ena provincia de Caçris, comunidá utónoma d'Estremaúra. S'assitia ena carretera EX-205, huendu lugal de passu entri la sierra de Gata i el valli d'Ambrós.

## Símbolus

L' escúu de El Cerezu hue aprevau meyanti la "Ordin de 25 de mayu de 2004, pola qual s'apreva el Escúu Eráldicu, pal Ayuntamientu de El Cerezu", espubricau nel Diariu Oficial d'Estremaúra el 22 de juñu de 2004 endispués de tenel encetau el espedienti el prenu corporativu el 16 de hebreru de 2003 i tenel emitíu enformi el Conseju Assesol d'Onoris i Destincionis dela Junta d'Estremaúra el 29 d’abril de 2004. El escúu se defini oficialmenti assina:

## Geografía física
El términu monicipal de Cerezu lindra con:
* Palomeru, Casal de Palomeru i Mohedas de Granadilla al norti;
* Guiju de Granadilla al esti;
* Ahigal i Santibáñeç el Baju al sul;
* Santa Cruç de Paniagua al oesti.

## Estoria
Nel monecipiu á restus d’epocas abondu antigas, comu el Pocitu Gabriel, al qual se l'atribuyi origi romanu, i el Poçu Cinuhal, de possibri origi arabi. Enas parelis del cementeriu s'án ahallau estelas romanas con escricionis latinas.

El Cerezu hue una aldea pretenecienti ala juridisción de Granadilla ata el sigru XIX.

Ala caía del Antiguu Régimin la localidá se constitui en monecipiu costitucional ena región d'Estremaúra, partíu judicial de Granaílla, altoncis conocíu comu Zerezu que nel censu de 1842 contava con 30 hogaris i 164 vezinus.

## Demografía
Cerezu cuenta cuna puebración de .

---

## Patrimoñu

Nel Cerezu s'atopan los siguientis menumentus:
*Ilesia parroquial católica baxu l'advocaeru de San Juan Bautista, a cargu del párrocu d'Abadía, ena diócesi de Coria;
*Ermita dela Vírgin del Tessu, ena Desa d'Arriba;
*Calvariu;
*Puenti sobri el arroyu Palomeru.

## Coltura
### Festejus
Nel menicipiu se celebran los siguientis rehuijus:
* **[[Romería]] dela [[Vírgin del Tessu]]**, primel fin de semana de mayu;
* **[[Juán el Bautismu|San Juán Bautismu]]**, el 24 de juñu;
* **[[Roqui|San Roqui]]**, el 16 d’abostu;
* **[[Vírgin del Rossáriu]]**, el 8 de setiembri.

### Gastronomía
Angúnus pratus típicus del puebru sonin los bollus de Pascua, los buñuelus de caña i las migas.

## Referencias
Benquerencia

*Benquerencia*' es un monicipiu español, ena provincia de Caçris, comuniá autónoma d'Estremaúra. S'assitia ena comarca de Montánchis, al suresti dela capital provincial, nun rincón al norti del lugal dondi se cruçan las carreteras EX-206 i EX-381. Es unu delos monicipalis con menus puebración dela provincia.

## Símbolus
 

L'escúu i la bandera de Benquerencia fuerun aprobaus meyanti la "Ordin de 5 de diciembri de 1991, dela Consejería de Presidencia i Trabaju, pola que s'aprueba l'Escú Heráldicu i Bandera Monicipal, pal Ayuntamientu de Benquerencia (Caçris)", publicá nel Diariu Oficial d'Estremaúra el 24 de diciembri de 1991 i aprobá pol Consejeru de Presidencia i Trabaju Manuel Amigu, luegu d'abel aprobau l'escú l'ayuntamientu el 16 de marçu de 1990 i abel emitíu enformi favorabli el Conseju Asesol d'Onoris i Distincionis dela Junta d'Estremaúra el 15 d'otubri de 1991. L'escú se defini assin:

*Escú partíu. Primeru de gulis, rollu de prata acompañau de dos veneras d'oru. Segundu, de prata, Crú de Santiagu de gulis. Al timbri, Corona Real cerrá.*

La bandera se defini assin: *Bandera quadrá, partía de roju i brancu; brochanti al centru, l'escú monicipal enos sus coloris.*

## Geografía física
El términu monicipal de Benquerencia limita con:

Botija al norti;

Salvatierra de Santiagu al esti i suresti;

Valdefuentis al suroesti i oesti.

## Estoria

Ala caía del Antiguu Régimin la localidá se constitui en monecipiu costitucional ena región d'Estremaúra. Dendi 1834 queó integrau nel partíu judicial de Montánchis. Nel censu de 1842 contava con 70 fogaris i 283 vezinus.

## Demografía

Benquerencia cuenta cun una puebración de .

## Patrimoñu

Ilesia parroquial católica baju l'advocación de San Peiru Apóstol, a cargu del párrocu de Valdefuentis, ena diócesi de Coria. Cuenta cola ermita del Santu Cristu del Amparu.

## Coltura
### Festiviais
En Benquerencia se celebran las siguientis fiestas localis:

Las Candelas, 2 de hebreru;

San Blas, 3 de hebreru;

Semana Santa;

Cristu del Amparu, 9 i 10 d'abostu;

Virgin del Rosariu, 7 d'otubri.

### Gastronomía
En Benquerencia destacan dulcis comu la rosca piñonati, la rosca del candil, las floris i l'escaldaillu; assin comu guisus, comu la caldereta.

## Referencias

## Atijus esternus

Tour virtual pola ermita del Cristu del Amparu
Arti mudejal n'Estremaúra

L**'arti mudejal n'Estremaúra** costitui una delas manifestacionis más caraitirísticas del patrimoñu artísticu regional. El su polu se proúxu entri los siegrus XIII i XVI, ala par cona sobrevivencia delas comunidáis mudéjaris i ala enfrugencia islámica ena arquitetura crestiana. El mudejal estremeñu destaca pol su caraiti ametalau, ondi convivin elementus islámicus con tradicionis góticas i, posteriolmenti, renacentistas.

## Contestu estóricu
Tras la conquista crestiana delos territorius estremeñus enos siegrus XII i XIII, las comunidáis mosulmanas que permanecierun ena región (mudéjaris) contribuyerun conas sus ténicas costrutivas i decorativas. El gastu de materialis comu'l ladrillu i la cerámica junta l'enfrugencia de talleris mosulmanis, favoreció l'aúgi del estilu mudejal en edeficius religiosus i cevilis.

## Caraitirísticas generalis
El mudejal estremeñu se caraitiríça pol:
* Usu destensivu del ladrillu comu material estrutural i decorativu.
* Decoración basá en azulejus, yessus i alicataus geométricus.
* Encorporación d'arcus de herraúra i lobulaus junta los apuntaus góticus.
* Estruturas con torris-campanariu de tradición islámica.
* Integración con estilus coetanius (románicu tardíu, góticu, renacencia).

## Prencipalis exemprus
* **[[Real Monesteriu de Guadalupi|Monesteriu de Guadalupi]]**: uni elimentus mudéjaris en craustrus i dependencias con arquitetura gótica i renacentista.
* **Ilesia de San Mateu (Caçris)**: conserva portás i detallis mudéjaris ena su fábrica gótica.
* **Ilesia de San Juan Bautista de Olivença**: exempru de templu con bóvedas i elimentus decorativus mudéjaris.
* Torris-campanariu en monecipius comu Llerena, Xerés delos Cavallerus o Çafra, ondi sobrevivi tradición islámica adatá al cultu cristianu.
* **Ilesia de Nuestra Señora delos Ángelis**, en Bienvenía.

## Arquitetura cevil mudejal
Nel ámbitu cevil, destacan casas señorialis i palacius de Caçris i Trugillu qu'integran patius con arcus de ladrillu, ventanas geminás i decoración cerámica. La fusión de lo islámicu i i li crestianu dio lugal a tipolugías singularis, mu ligás al urbanismu meyeval estremeñu.

## Artis suntuarias
Amás dela arquitetura, el mudejal estremeñu dexó la su huélliga en artis menoris comu la cerámica, la carpintería d'armal i la pratería. Destacan techumbris de maera policromá en ilesias u pieças cerámicas con motivus geométricus qu'arrecordan ala tradición islámica.

## Biblografía
* Pavón Maldonado, B. (1990). *Arte mudéjar en España*. Madrid: Cátedra.
* Marín, M. (2002). *El mudéjar en Extremadura: arquitectura y sociedad*. Badajoz: Diputación Provincial.
* García Mogollón, F. J. (1996). *Patrimonio artístico de Extremadura*. Cáceres: Universidad de Extremadura.
* Arteguias. (s.f.). *Arte mudéjar en Extremadura*. Arteguias.com
Nuversidá Entrenacional d'Andaluzía

La **Nuversidá Entrenacional d'Andaluzía** (**UNIA**) es una nuversidá púbrica d'Andaluzía, España fundá en 1994 con vocación complementaria al restu de nuversidáis del sistema andalús, ofriciendu enseñança de posgrau, máster, dotorau i hormación especializá. Cuenta con seis permanentis en quatru províncias andaluzas: Güelva, Jaén, Málaga i Sevilla.

Es una estitución púbrica creá por Lei dela comunidá autónoma d'Andaluzía, que naci col pesqui de contribuil ala creación, desenvolvimientu, tresmisión i crítica dela ciéncia, dela ténica i dela coltura, meyanti la docéncia, la envestigación coordiná i el entercámbiu d'inhormación científica i tenológica d'enterés a nivel enternacional i enterregional.

## Ativiá académica
Las enseñanças que s'empartin en esta nuversidá son especializás i de posgrau: 
*Programas oficialis de posgrau (POP)
*Dotoraus
*Títulus própius —másteris nuversitarius i cursus d'espertu nuversitariu
*Cursus d'atualización i de perfecionamientu
*Cursus de vranu
*Tó tipu d'ativiáis científicas i colturalis que posibilítin una mejol i más completa hormación nuversitaria. 

Desta horma, se convierti en un complementu real dela oferta educativa i coltural delas otras nuversidáis andaluzas.

Comu consequéncia desta gestión académica s'á convertíu ena primera estitución académica púbrica d'España qu'á conseguíu el sellu de caliá dela gestión académica EFQM 400+.

## Sedis
Pa desenvolvimientu dela su ativiá, la UNIA cuenta con seis permanentis en quatru delas províncias andaluzas:

 
Archivu:Monastère de la Cartuja.JPG|Sei de Sevilla - Retorau. Monasteriu de Santa María delas Cuevas. Isla dela Cartuja (Província de Sevilla) 
Archivu:Campus of Universidad Internacional de Andalucia - La Rabida - Spain.jpg|Sei de Sta. Mª de La Rábida, Palus dela Raya (Província de Güelva) 
Archivu:Universidad Internacional de Andalucía in Baeza (6933176340).jpg| Sei Antoñu Machau de Baeza (Província de Jaén) 
File:Premier building PTA Malaga (Medium).jpg|Campus tecnologicu en Málaga
Archivu: Sedeuniamalaga-muellecanovas.png| Sei dela UNIA en Muel Cánovas, Málaga]]|Sei Tenológica de Málaga (Província de Málaga)


## Referéncias

## Atijus esternus

*Página oficial dela UNIA 
*[Tesis dela Nuversidá Enternacional d'Andaluzía. [Dialnet|en Dialnet]]
Giacomo Leopardi

**Giacomo Leopardi** (Recanati 29 Juñu de 1798 — † Nápoli 14 Juñu de 1837) hue un pueta italianu.

## Atijus p'ahuera
Krasnodar

**Krasnodar** (en russu: *Краснодар*) es la ciá más grandi del sul de Russia. Está asitiá junta al río Kubán, cerca de los maris Negru i d'Azov. La puebración de la ciá es 1,2 millonis d'abitantis, más o menus. Hue fundá nel añu 1793 i d'un prencipiu se llamaba **Ekaterinodar** (en russu: *Екатеринодар*). Es un centru emportanti pa la endustria, el comerciu i la coltura del país. Munchas vezis la llaman la capital del sul de Russia.

## Personajis ilustris
* Anna Netrebko, cantora lírica.

## Afotus

Krasnodar, Russia, near natural colors, Sentinel-2 satellite image 2018-SEP-18.jpg
2023-10-22. Краснодар DSC 7534.jpg
Медакадемия Краснодар Russia.JPG
View of Krasnodar taken from Kozhevennaya street, 24 2020-04-18-5.jpg
Здание гостиницы централь 03.JPG
Karasunskiy okrug, Krasnodar, Krasnodarskiy kray, Russia - panoramio (27).jpg
2022. Краснодар DSC 9475.jpg
Екатерина Великая. Монумент.JPG


## Referéncias

## Atijus p'ahuera

*
Carmen de Matos

**Carmen de Matos Cabanillas** (Badajós, 1999) es una pintora i artista estremeña.

## Correúra

Estudió Decumentación y Comunicación Udiovisual ena Nuversidá d'Estremaúra i un Mastel nuversitariu n'arti ena Nuversidá de Sevilla. Comu pintora prencipió a tomal relevancia ena su ciá natal a través de redis socialis i esposicionis. Las sus obras destacan pol realismu i la infrujencia del cini i la retrataúra, assín comu pol una huerti dentiá pacensi i estremeña. Á ganau premius comu el *Certamen Nacional Calamonte Joven 2024* o el *UNIMpulso profesional*.
## Referencias
Hurzanu (Palra)

El **Hurzanu** es una variança popria del estremeñu gastá ena comarca delas Hurzis, ena provincia Caçris.

## Descrición lengüística

### Fonética

* Deferenciación entri elli e i griega.
* Asparación de hachi, jota i essi cabera comu j castillana, relajada.
* Destensión delas aspiracionis anterioris a varias consonantis al caberu de sílaba. Up: *carahter* (caracter), *dihno* (digno), *concehto* (concepto), etc.
* Apaición de cientu, d'aspiración al prencipiu duna parabra en vocal. Up: *janda* (anda), *jestuvo* (estuvu). Esta apaició por contaminación de parabras anterioris acabijas en essi, muau a hachi aspirá.
* Nassaliçación de vocal cabera en angunus vocabrus. Up: *non* (no); *sin* (si); *aquín* (aquí); *panriba* (p'arriba); *pambajo* (p'abajo).

### Morfosintassis
*Conservación delos grupus *g-*, *j-*, + palatal. Up: *gierno*, *gielnu*, *giela*, *gencías*, *gelmanu*, etc.

## Letratura

L'escreviol d'origi hurzanu Anibal Martín hazi espairigil a tentu l'estremeñu i la palra hurdana en redis socialis.

## Vea-si tamién
* Palra d'El Rebollal
* Bexaranu (Palra)

## Referencias

## Biblografía
*
Bexaranu (Palra)

El **Bexaranu** es una palra asturlionesa gastá nel partíu juizial de Bexal, ena Provincia Salamanca, Castilla i Lión.

## Estoria
A caberus del siegru XII, el rei Afonsu VIII repuebró la ciá i le dió a prencipius del siegru XIII un fueru. La emportancia de crial una ciá nessi territoriu hue que Castilla tuviera un puesto arrayanu para dambus frentis, mosulman i lionés. Al prencipiu dambus Bexal i Prasencia pretenecían a Ávila. Sin bargu, las ciais d'Ávila i Prasencia tuviorin afrentacionis. Nel añu 1188 el Papa Clementi III atorgó al bispu d'Ávila por mé duna bula, derechus diocesanus sobri Prasencia. Al desotru añu el mesmu Papa a apendimentu del Rei, crió la Diócesis de Prasencia, dela que Bexal passadría a hormal parti. Ansina, se dió la sitación deque Bexal hue estremeña enu ecressiásticu peru castillana enu cevili. Esta sitación acontinó hata 1833 cona primel reorganiçación almenistrativa d'Aspaña. Angunus puebrus que pretenecían a Bexal huorin añidías a Ávila (Up. Beceda i otrus encravis). Otras localiáis comu Hervás, La Gargana i Baños, huorin añidías a Caçris, i Bexal col restu de puebracionis huorin añidías a Salamanca. El resultau destus ventus hue la mestura de rasgus estremeñus, lionesis i castillanus ena palra dela región.

La sitación ugañu es la perda dela palra, que vien dessapaiciendu devíu ala imprantación dela sestema escolal, elimentus comu l'arradiu, la telivisión, el cini, el serviciu melital o la emigración.

## Destensión territorial
La palra se destiendi pola Sierra Bexal i el menucipiu de Sequeros.

## Descrición lengüística

### Fonética
* Conservación delos antigus sonis de essi sonora i dea sonora.
* Muación de parabras qu'en castillanu acabijan en *-z* a *-s*. Up: *luz* -> *lus*.
* Huerti aspiración delos sonis vocalarius precipialis.
* Muación i palatiçación del grupu entrivocálicu -rl (que múa a -ll) col son de /ʎ/.
* Non deferencia entri -b i -v.
* Dessapaición o muación enos sonis silabantis.
* Muación en -i dela -e cabera. Up. *coge* -> *cogi*, *hombre* -> *hombri*, *valiente* -> *valienti*.
* Muación en -u dela -o cabera: Up. *quiero* -> *quieru*, *vengo* -> *vengu*, *todo* -> *todu*.

## Vea-si tamién
*Palra d'El Rebollal
*Palra de Peña de Francia
*Estremeñu orental
*Estremeñu

## Referencias

## Biblografía
* 
* 
*
Daniel Pennac

**Daniel Pennacchioni**, conociu cumu **Daniel Pennac** (Casabranca, Marruecus, 1 de diziembri de 1944), es un escreviol i dozenti francés.

## Biografía

Provenienti duna família melital, passó la su enfáncia en tierras africanas i del sud-est asiáticu i la su joventú en Niça, andi se graduó en letras i se dedicó ala enseñanza.

Tras encetal la su activiá literária con librus pa niñus, alquirió gran popularidá grácias alas novelas dela saga alreol dela família Malaussène (pertenecienti ala novela negra, ala qu’allega a raís dun viaji a Brasil), inque tamién á escreviu otras novelas, los mentaus librus pa niñus, ensayus, etc. Destos es célebri el titulau *Cumu una novela*, nel qu’enumera los derechus del letol.

La saga malauseniana gira alreol de Benjamin Malaussène, Brooker mayol i cabeça duna família que vivi nel multicultural i marginal barriu de Belleville, en París.

## Obras

*Le Grand Rex* (1980)

*Cabot caboche Nathan et Pocket jeunesse* (1982)

*L'oeil du loup Nathan* (1984)

*Au bonheur des ogres* (1985)

*La fée carabine* (1987)

*La petite marchande de prose* (1989)

*Kamo et moi* (1992)

*Kamo, l'agence Babel* (1992)

*Comme un roman* (1993)

*Kamo, l'idée du siècle* (1993)

*Miro: Le tour du ciel*

*Monsieur Malaussène* (1995)

*Monsieur Malaussène au théâtre* (1996)

*Des chrétiens et des maures* (1996)

*Messieurs les enfants* (1997)

*Aux fruits de la passion* (1999)

*Les grandes vacances (photographies)* (2002)

*Le dictateur et le hamac* (2003)

*Merci* (2004)

*Chagrin d'Ecole* (2007)

## Traducionis al castellanu

;Novelas dela série Malaussène

*La felicidad de los ogros*, Madril, Jucár, 1989

*El hada carabina*, Bogotá, Norma, 1996

*La pequeña vendedora de prosa*, Barcelona, Thassalia, 1997

*El señor Malaussène*, Bogotá, Norma, 1998

*Los frutos de la pasión*, Barcelona, Mondadori, 2001

*Entre moros y cristianos*, Barcelona, Debolsillo, 2013

;Otras novelas

*Los señores niños*, Barcelona, Thassalia, 1998

*El dictador y la hamaca*, Barcelona, Mondadori, 2003

*Diario de un cuerpo*, Barcelona, Mondadori, 2012

;Ensayu

*Como una novela*, Bogotá, Norma, 1992; Barcelona, Anagrama, 1993. En él se recogin los derechus del letol.

;Literatura enfantil i juvenil

*La mirada de lobo*, Bogotá, Norma, 1997

*Increíble Kamo*, Madril, SM, 1997

*Kamo y yo*, Madril, SM, 1998

*Perro, perrito*, Bogotá, Norma, 1998

*Gracias*, Barcelona, El Aleph, 2009

;Memórias

*Mal de escuela*, Barcelona, Mondadori, 2008

;Teatru

*El 6.º continente*, Barcelona, Mondadori, 2008

;En coautoría

*El jinete solitario*, Madril, Kraken, 2013, guion escreviu con Tonino Benacquista.

## Atijus esternus

Entrevista en español pa la revista *El Malpensante*, pol Ricardo Abdahllah.

Entrevista con Daniel Pennac, *[[Barcelona Metrópolis]]*, primavera de 2009.
Unidas por Extremadura

**Unidas por Extremadura** (cuyu acrónimu oficial es **PODEMOS-IU-AV**, siendu gastaus tamién **UPE**, **UpE**, **UxE** o **UxEx**) es una coalición electoral española dela comunidá autónoma de Estremaúra entegrá polas formacionis políticas Podemos, Esquierda Unía i Alianza Verde.

Se constituyó el 12 de marçu de 2019 embaju el nombri Unidas por Extremadura-Podemos-IU-Equo-Estremiñus. Tras la salía de Equo dela confluencia estremiña, Podemos, Esquierda Unía i Estremiñus son las formacionis qu'el componin, estandu los tres secretarius generalis destas formacionis ena Asamblea d'Estremaúra como diputaus autonómicus. En 2023 Estremiñus tamién abandonó la coalición, pasandu a foal parti dela mesma Alianza Verde.

Se defini como una coalición de esquierdas, progresista, ecologista i feminista que luche polos enteresis dela región, puna transición ecológica justa, pola igualdá de géneru i por llegal a un nivel de via dignu pa toa la puebración.

El su lídel es dendi que se constituyó la secretaria general de Podemos Estremaúra, Irene de Miguel Pérez, engeniera agrónoma, técnica medioambiental i orticultura, quién con 39 añus á síu la primera mujel candidata pola presidéncia dela Junta d'Estremaúra qu'á conseguíu representación enas dos províncias estremiñas. Enas primarias de Podemos Estremadura de 2020 runchó la secretaría general col 95% delos apoyus.

Esta coalición s'á tresladau como moelu al ámbitu municipal (Unidas por Badajoz, Unidas por Cáceres...), inque n'algunas localidais, Estremiñus se presentarun pola su cuenta.

## Participación enas eleccionis ala Asamblea d'Estremaúra

### Eleccionis ala Asamblea d'Estremaúra de 2019

Los partíus Podemos, IU, Estremiñus i EQUO constituyerun esta coalición pa concurril conjuntamenti alas eleccionis ala Asamblea d'Estremaúra de 2019.

### Eleccionis ala Asamblea d'Estremaúra de 2023 i 2025

En 2022 el partíu políticu Estremiñus otó por abandonal esta coalición, pasandu a entegrarsi ena nueva coalición denominá *Levanta Extremadura* juntu al partíu Extremadura Unida. Pola su parti, Verdis Equo tamién abandonó este espaciu, peru otó por nu concurril alas eleccionis ala Asamblea d'Estremaúra de 2023. Finalmente, esta coalición se presentó alas **[[Eleccionis ala Asamblea d'Estremaúra de 2023|eleccionis de 2023]]** compuestu por Podemos, IU i Alianza Verde.

De cara alas **[[eleccionis ala Asamblea d'Estremaúra de 2025|eleccionis de 2025]]**, el 28 de otubri de dessu añu los partíus Podemos i Esquierda Unía anunciarun que volverían a presentarsi uníus. Assin, esta coalición se presentó a dessos comicius cola mesma composición cola que concurrió alas eleccionis de 2023, formá por Podemos, IU i Alianza Verde.

## Resultaus electoralis

Resultaus dela coalición enas prencipalis ciaidais d'Estremaúra enas que concurrió:

Resultaus enas eleccionis autonómicas enas 2 províncias:

## Referéncias
Giorgio De Simone

**Giorgio De Simone**, (Milán, Italia, 1932 - Milán, jeneru de 2024) á siu unu los escrevioris italianus mas emportantis del ambiente de Milán. Destaca la su obra *[[L'Armonista]]*.

## Referencias

## Atijus p'ahuera
Cueva de Santa Ana

La **cueva de Santa Ana** es una cueva assitiá nel términu muniçipal de Caçris, España. Está situá endentru del campu melital CEFOT-1, a 12 quilómetrus dela ciá, i pertenci al sistema kársticu nombrau El Calerizo, al igual que las cuevas de Maltraviessu i El Conexal.

## Situación geológica

La cueva de Santa Ana s'atopa ubicá nuna colina formá por caliças del Carboníferu Inferiol, cerca del contatu destas con unas piçarras dela mesma etapa geológica, marcau pun cambiu de pendienti del relievi i la presençia dun rujuilu.

## Estratigrafía

Se reconozin sieti nivelis o uniais estratigráficas gracias a un sondeu realiçau dunos 5 metrus de prefundiá ena atual entrá dela caviá.

**Uniá 1**. Está hormá puna brecha que contiini bloquis de caliça de tamañu centimétricu a decimétricu, irregulais, rodeaus duna matiç de arena, limus i archillas. Ena su basi tiinin disposición característica orizontal, mentris que a mesura qu’ascendemus buçan acia el esti. Ena su parti superiol se reconoci una superfici erosiva. La su potençia sedimentária mínima es de 4 metrus.

**Uniá 2**. Está hormá por limus i archillas de colol roxu claru con brecha carbonática de tamañu centimétricu a decimétricu i disposición vertical. El estrau es cónicu, siendu la su parti inferiol más estrecha qu’a superiol. Pol tanto, el contatu colos demás nivelis es vertical i no orizontal.

**Uniá 3**. Está hormá por brecha con clastus caliçus centimétris a decimétris, angulosus, en menol númeru que los dantis, i envueltus puna matiç de arena i limus de colol roxu. Apaicin restos fósilis faunísticus i carboncillus.

**Uniá 4**. Está hormá por brecha mui cementá, con gran concentración de clastus caliçus centimétricus. La matiç es de arena o limu de colol roxu. Tiini un anchu dun metru.

**Uniá 5**. Está hormá por arena i limu no consolidaus de colol marrón escuru, pol lo que le da un aspetu irregulal. Los sus boris son verticalis.

**Uniá 6**. Uniá situá nel enteriol dela cueva i hormá puna costra estalagmítica.

**Uniá 7**. Es el últimu rellenu nel enteriol dela cueva. Hormau por sedimientus de limu i archillas, contiini material arqueológicu, carbonis i restos de fauna.

## Véasi tamién
* 
* Preestoria ena península ibérica
* Yacimientu arqueológicu
* Metodología arqueológica
* Çooarqueología
* Endústria lítica
* Evolución humana

## Referencias
Güiquipedia n'azerí

La **Güiquipedia n'azerí** (*Azərbaycanca Vikipediya*) es la eición de Güiquipedia n'azerí. Empençó a huncional en jeneru de 2002 i en jeneru de 2026, con 211.143 artículus, es la Güiquipedia 55 pol númeru d'artículus.

## Huentis

## Atijus
* Güiquipedia n'azerí